OpenLLM-France/wikimedia huggingface dataset:
# Ramon Kortazar

Ramon Kortazar Urruzola (Donostia, 1867 - ib., 1945eko abenduaren 12a) arkitekto gipuzkoarra izan zen, Antonio Kortazar arkitektoaren semea eta batez ere estilo eklektikoa erabili zuena.
Aitzindaria izan zen Donostian eraikuntzan hormigoi armatua erabiltzen, eta hainbat eraikin proiektatu zituen bertan. Gipuzkoan zehar ere proiektu asko garatu zituen, hala nola Urolako trenbidearen geltokiak edo Zizurkilgo Fraisoro Etxea. 1929an, bere ibilbideagatik, euskal probintzietako arkitekto guztien artean hautatu zuten Sevillako Erakusketa Iberoamerikarrean euskal pabiloia diseinatzeko.

## Bizitza

Donostian jaio zen, eta aita Antonio Kortazar zuen, Donostiako harresiak eraisteaz eta haren zabalguneaz arduratu zen udal-arkitektoa.
Arkitektura ikasketak Madrilen hasi zituen eta 1891an lizentziatu zen. Gipuzkoako Foru Aldundiko probintzia-arkitekto kargua bete zuen, lehenago bere aitak izan zuena.
Gipuzkoako Aurrezki Kutxako arkitektoa izan zen eta Pasaia, Errenteria, Zarautz eta Eibarko udalen aholkularia. Aitzindaria izan zen hormigoi armatuaren erabileran Donostian, eta baita ere eraikuntza-zerbitzuetan: lehen igogailuak, linea elektrikoak eta berokuntza-sareak instalatu zituen eraikinetan.
Maiz bidaiatu zuen Europan zehar, eta bere garaiko arkitekturari buruzko Frantziako, Alemaniako eta Italiako argitalpen nagusien berri izan zuen.

## Lana

Ramon Kortazarrek mende aldaketaren joera modernistei buruzko ezagutza erakutsi zuen, bai fatxaden konposizioari dagokionez, bai erabilitako materialei dagokienez. 1900koa da Banco Guipuzcoanoren egoitza (Donostia), etxadiko lehen eraikina, eta egitura-sistema berritzaileekin —profil metalikoak eta hormigoi armatua— eta aurrekaririk gabeko instalazioekin —igogailuak, berogailua eta ur beroa— proiektatu zen, eta hori guztia zentzu adierazkor handiarekin.
Ugaritasun horren kontrapuntu dira San Jose haurren asiloaren eraikina, 1901ekoa, edo Fraisoro Etxea (Zizurkil), 1904koa. Kortazarren beste arkitektura-adierazpen batzuk ere egin zituen, Frantziako gustuarekin eta xehetasunen fintzearekin askoz lotuagoak, Bainuen Errege Etxola eta Perla bainuetxea (1910 eta 1911), Frantziako pasealekuko eraikinak (Donostia) edo Urolako trenbideko geltokiak esaterako.

### Eraikin nagusiak

* Banco Guipuzcoano egoitza
* Eibarko udaletxea (1899)
* Perla bainuetxea (1911)
* Errege-erreginen bainuetxea (1912)
* Miramar zinema (1913) eraitsia
* Arte Ederrak antzokia (1915)
* Principe antzokia (1922)
* Hispano Americano hotela (1922) eraitsia
* Azkoitiko geltokia (1924)
* Zumaiako geltokia (1926)
* Zestoako geltokia (1924)

## Erreferentziak

* ↑ Ramon Kortazar. (Noiz kontsultatua: 2024-06-09).

## Kanpo estekak

* Datuak: Q76158447
# Quebrada

Quebrada hitzak, izen bezala (hitza, apurtutako gauza edo egoera bati erreferentzia egiten dion adjektibo femenino bat ere bada), Latinoamerikako herrialde batzuetan, Argentina, Bolivia, Txile, Kolonbia eta Venezuela kasu, errekazto bat deskribatzen du, erreka txiki bat, emari gutxikoa ibai batekin alderatuz gero, eta nabigazio edo arrantza esanguratsurako egokia ez dena. Quebradetan, ohi, arrain espezie oso txikiak bizi dira.
Orohar, quebraden sakontasuna, urria edo hutsala da, emari gutxikoak dira eta bainutoki eta landa toki bezala balio dute, kanpingerako eta oinez zeharka daitezke. Oporrak igarotzeko eta turismo ekologikoa egiteko oso gogokoak izaten dira.

## Kanpo estekak

* Datuak: Q3312420
# Quebrada de Humahuaca

Quebrada de Humahuaca$^1$ UNESCOren gizateriaren ondarea :
| Mota | Kulturala |
| Irizpideak | ii, iv, v |
| Erreferentzia | 1116 |
| Kokalekua | Argentina |
| Eskualdea$^2$ | Latinoamerika eta Karibea |
| Koordenatuak | 23°06′57″S 65°12′20″W﻿ / ﻿23.1159°S 65.2055°W﻿ / -23.1159; -65.2055 |
| Izen ematea | 2003 (XXVII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Quebrada de Humahuaca Argentinako ipar-mendebaldean dagoen Jujuyko probintzian kokatutako ibar menditsu, estu eta agorra da, Grande de Jujuy ibaiak zeharkatzen duena. Iparralde-hegoalderako norabidea dauka, eta 155 km luzeko korridore naturala eratzen du. Iparralde eta mendebaldean Altiplanoa dauka, ekialdean Andeen adarrak eta haran epelak hegoaldean. 10.000 urtetan zehar merkataritza bide garrantzitsua izan zen eta, besteak beste, historiaurreko ehiztari-biltzaileen, Inka Inperioaren (XV.-XVI. mendeak) eta Independentzia Gerraren aztarnak daude. Hori dela eta, 2003an Unescok Gizateriaren Ondare izendatu zuen.

## Erreferentziak

* ↑ Quebrada de Humahuaca. whc.unesco.org (Noiz kontsultatua: 2015-09-12).

## Kanpo estekak

* Datuak: Q28061
* Multimedia: Quebrada de Humahuaca / Q28061
# Quebrantahuesos

Quebrantahuesos (gaztelaniazko hitza, euskaraz «ugatza» esan nahi duena) Aragoin jokatzen den egun bakarreko txirrindularitza amateurreko lasterketa bat da, mota horretako lasterketen artean munduko garrantzitsuenetakoa. Sabiñanigo udalerriko Peña Ciclista Edelweiss elkarteak antolatzen du, urtean behin, eta 8.000 bat txirrindulari amateurrek parte hartu ohi dute.
Lasterketa Sabiñanigo udalerrian hasi eta Espainia aldeko Somport (1632 m) eta Portalet (1794 m) mendateak iragaten ditu, aldiz, Frantzia aldeko Maria Blanca (1035 m) mendatea ere igarotzen du. Ibilbideak honako udalerri hauek iragaten ditu: Pardinilla, Guasa, Castiello de Jaca, Villanúa, Canfranc, Candanchú, Urdos, Bedous, Sarrance, Escot, Bilhères, Bielle, Gère-Bélesten, Laruns, Aigas Caudas, Artosta, Formigal, Escarrilla, El Pueyo de Jaca, Hoz de Tena, Biescas eta Senegüé.

## Kanpo estekak

* Quebrantahuesos lasterketaren webgunea (Gaztelaniaz) (Frantsesez) (Ingelesez)
* Datuak: Q5996029
* Multimedia: Marcha cicloturista Quebrantahuesos / Q5996029
# Quecholac (udalerria)

Quecholac Mexikoko udalerri bat da. Puebla estatuan kokatua dago. 2010ean 47.281 biztanle zituen 187,32 km²ko azaleran. Herriburua [[Quecholac (Quecholac)|Quecholac]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q7269892
* Multimedia: Quecholac Municipality / Q7269892
# Quedas do Iguaçu

Quedas do Iguaçu Brasilgo udalerri bat da, Paraná estatuan kokatua. 30.738 biztanle ditu 821,503 km²ko eremuan.

## Ikus, gainera

* Paraná

## Kanpo estekak

* Datuak: Q1802867
* Multimedia: Quedas do Iguaçu / Q1802867
# Quebrada del Toro

Quebrada del Toro, Campo Quijano (1521 m) herriaren eta Puerta Tastil artean kokatutako elementu geografikoa (errekastoa) da, Rosario de Lerma departamenduan, Saltako probintzian, Argentinan. General Manuel Belgrano trenbidearen C-14 adarreko Tren de las Nubes izeneko zati bat zirkulatzen da bertatik.

## Kanpo estekak

* Datuak: Q6094317
* Multimedia: Quebrada del Toro, Argentina / Q6094317
# Quebrangulo

Quebrangulo Brasilgo udalerri bat da, Alagoas estatuan kokatua. 11.080 biztanle ditu 319,829 km²ko eremuan.

## Ikus, gainera

* Alagoas

## Kanpo estekak

* Datuak: Q1772591
* Multimedia: Quebrangulo / Q1772591
# Quechultenango (udalerria)

Quechultenango Mexikoko udalerri bat da. Guerrero estatuan kokatua dago. 2010ean 34.728 biztanle zituen 836,37 km²ko azaleran. Herriburua [[Quechultenango (Quechultenango)|Quechultenango]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q7269898
* Multimedia: Quechultenango Municipality / Q7269898
# Quinter (Kansas)

Quinter Kansasko hiri bat da. Gove konderrian kokatua dago. 2010ean 918 biztanle zituen, 2,56 kilometro koadrotan banatuta.

## Ikus, gainera

* Gove konderria

## Kanpo estekak

* Datuak: Q1023043
# Quintero

Quintero Txileko erdialdeko komuna eta hiri bat da. Valparaíso eskualdeko Valparaíso probintzian dago. 2002ko erroldan, 21.174 biztanle zituen.

## Kanpo estekak

* (Gaztelaniaz) Quinteroko udalaren webgunea.
* Datuak: Q56114
* Multimedia: Quintero / Q56114
# Quintin

Quintin (bretainieraz Kintin) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q207853
* Multimedia: Quintin / Q207853
# Quintin Altolagirre

Quintín Altolagirre Zabala (Idiazabal, Gipuzkoa, 1876ko ekainaren 6a - Donostia, Gipuzkoa, 1936ko urriaren 28a) mediku eta politikari gipuzkoarra izan zen.

## Ibilbidea
### Medikuntza

Zaragozako Unibertsitatean medikuntza ikasketak hasi zituen 1903 urtean, eta ondoren Madrilgo Complutense Unibertsitatean jaraitu zuen. Ginekologia eta obstetrizian espezializatu zen. Beasainen mediku titular bezala aritu zen. 1903an, Gipuzkoako mediku titularren Junta osatu zen, eta bertako presidente izendatu zuten.
1921 urtean, beste mediku batzuekin batera, Donostiako Arantzazuko Amaren Ospitaleko fundatzaile eta lehen zuzendaritza taldeko kide izan zen.

### Gizarte arloa

1904an Beasain Kirol Elkartearen sorrera suposatu zuen Sociedad Recreativa Casino de Beasain elkartea sortu zen, eta bertako lehen presidentea izan zen Altolagirre.
1925ean, jada Donostiara bizitzera joana zela, intelektualen eztabaidarako Ateneo Guipuzcoano foroan parte hartzen hasi zen. Ateneoko zuzendaritza batzordeko kide izan zen.

### Politika

Primo de Riveraren Unión Patriótica alderdiko kidea izan zen.1925ean hasita Alderdiaren Donostiako delegazioko lehendakariorde, Donostiako Udaleko zinegotzi, Probintziako Diputatu eta Cámara de la Propiedad Urbana de Guipuzcoa erakundeko lehendakari izendatu zuten.
Diputatu modura euskal probintzien Kontzertu Ekonomikoa defendatzeagatik nabarmendu zen, eta Unión Patriotica alderditik aldentzen hasi zen batez ere diktadurak Kontzertu Ekonomikoaren inguruan hartu zuen jarreragatik. Politikoki garai oso nahasiak izan ziren: Primo de Riveraren diktadura krisi sakonean sartu zen eta 1930ean diktadura erori zen eta azkenean kargua utzi behar izan zuen.
Espainiako II. Errepublikaren garaian, berriro ere Gipuzkoako Aldundiko gestore bezala aritu zen 1936an hil zen arte, azken urte honetan presidenteorde kargua bete zuelarik.

## Argitalpenak

* Tic de Salaam: tesis del doctorado, Tolosa, 1910
* El Concierto Económico visto desde mi escaño de diputado, Beasain, 1930.
* En torno al estatuto vasco: impresiones de un solitario, 1934.
* La justicia Social: religión, socialismo, comunismo, democracia, 1936.

## Erreferentziak

* ↑ Solórzano, Manuel. (2020-10-27). «CLÍNICA OPERATORIA NUESTRA SEÑORA DE ARÁNZAZU SAN SEBASTIÁN 1921» ENFERMERIA AVANZA (Noiz kontsultatua: 2021-05-21).
* ↑ (Gaztelaniaz) Sociedad Deportiva Beasain :: La Futbolteca. Enciclopedia del Fútbol Español. (Noiz kontsultatua: 2021-05-21).
* ↑ «GIPUZKOA 1936» www.gipuzkoa1936.com (Noiz kontsultatua: 2021-05-21).

## Kanpo estekak

* Datuak: Q106928629
# Quintina Gelbenzu Piérola

Quintina Gelbenzu Piérola (Lizarra, Nafarroa Garaia, 1877ko urriaren 11a- ibidem, 1950eko otsailaren 23a) emagina izan zen. Zaragozako Unibertsitatean emagin agiri ofiziala lortu zuen eta Lizarrako tituludun lehen matrona izatera heldu zen.

## Bizitza

Maria Piérola eta Feliciano Gelbenzuren alaba izan zen. 22 urte zituela Donato Castejón Carlosekin ezkondu zen eta zazpi seme-alaba izan zituzten; Felisa, Joaquina, María, Santiago, Andrés, Mercedes eta Ángel. Azken hau 1936ko Gerra Zibilean hil zen eta harrezkero lutoz jantzi zen beti Quintina.

## Emagin ibilbidea

1902ko urriaren 14an, 25 urte zituela, Gregorio Goizueta alkateak udal-emagin izendatu zuen, jarduera hori aurretiaz lanbide horretan ari ziren Eulalia Nagusia eta Florencia Salanueva emaginekin burutu zezan. Hiruren artean banatzen zituzten udalak urteko lanagatik ordaintzen zizkien berrehun pesetak.
Quintinak ez zuen nahikotzat jo autodidakta gisa zekiena eta 1903an Zaragozako Unibertsitatera ikastera joatea erabaki zuen eta bertan emagin agiri ofiziala lortu zuen, horrela Lizarrako tituludun lehen matrona izatera heldu zen.
Lanbide hau emakumeek burutu zuten luzaroan kultura gehienetan, emakumeen esku utzi izan zen umeak munduratzearen artea. Jaiotza ondorengo errituralean ere parte hartzen zuten emaginek sarritan. Bataiatzera eramaten zituzten jaioberriak elizara eta amari itzultzen zizkioten, amak berrogeialdia bete behar izaten baitzuen, etxetik irten gabe. Etxealdi hau amaitu ondoren emaginak berak laguntzen zien amei elizara bedeinkapena eman ziezaieten. Behin eta berriz emakumeen askatasun eskubideak murrizturik izaten ziren.
Quintinak lanbidea pasio handiz burutzen zuen, konpromezu ia militantez. Mamá (Ama) Quintina deitzen zioten, izan ere bere inguruan larritasun edo estualdi ekonomikoan zegoen edonori laguntzeko prest agertzen zen beti.
50 urtez bere lanbideari ekin ondoren eta ehundaka lizarratarri munduratzen lagundu ostean, 1950eko otsailaren 23an hil zen bere jaioterrian.

## Erreferentziak

* ↑ «TIERRA DE ESTRELLAS : GUÍA HISTÓRICA DE LAS MUJERES DE TIERRA ESTELLA | Katakrak - Librería, Cafetería, Editorial, cooperativa» katakrak.net: or. 288. (Noiz kontsultatua: 2023-05-21).

## Kanpo estekak

* Datuak: Q118541414
# Quintessa Swindell

Quintessa Swindell (New York, 1997ko otsailaren 7a ) estatubatuar aktorea da.

## Filmografia

| Urtea | Izenburua | Rola | Oharrak |
| 2019 | Euphoria | Anna | Atala: "The Trials and Tribulations of Trying to Pee While Depressed" |
| 2019–2020 | Trinkets | Tabitha Foster | Aktore nagusia |
| 2021 | Granada Nights | Amelia | |
| 2021 | Voyagers | Julie | |
| 2021 | In Treatment | Laila | Aktore nagusia (4. denboraldia) |
| 2022 | Master Gardener | Maya | |
| 2022 | Black Adam | Maxine Hunkel / Cyclone | |

## Kanpo estekak

* Quintessa Swindell — IMDb
* Datuak: Q86643595
# Quintilhan

Quintilhan (okzitanieraz Quintilhan, frantsesez eta ofizialki: Quintillan) Okzitaniako udalerri bat da. Administratiboki Frantziako Aude departamenduan dago, Okzitania eskualdean. 2013an 69 biztanle zituen.

## Demografia
### Biztanleria

2007an Quintillan udalerrian erroldatutako biztanleak 60 ziren. Familiak 28 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 70 etxebizitza zeuden, 27 familiaren etxebizitza nagusia ziren, 39 bigarren erresidentzia ziren eta 4 hutsik zeuden. 68 etxeak ziren eta 1apartamentu bat zen. 27 etxebizitza nagusietatik 20 bere jabearen bizilekua ziren, 5 alokairuan okupaturik zeuden eta 2 doan lagata zeuden; 1ek gela bat zuen, 7 etxek hiru zituzten, 5 etxek lau zituzten eta 14 etxek bost zituzten. 11 etxek euren parking plaza propioa zuten azpian. 18 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Quintillan udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 4 | 70-74 | 4 |
| 4 | 65-69 | 4 |
| 0 | 60-64 | 0 |
| 4 | 55-59 | 4 |
| 4 | 50-54 | 0 |
| 0 | 45-49 | 0 |
| 0 | 40-44 | 4 |
| 4 | 35-39 | 0 |
| 4 | 30-34 | 0 |
| 0 | 25-29 | 0 |
| 0 | 20-24 | 4 |
| 4 | 15-19 | 0 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 33 ziren, horien artean 19 aktiboak ziren eta 14 inaktiboak ziren. 19 pertsona aktiboetatik 17 lanean zeuden (11 gizon eta 6 emakume) eta 2 langabezian zeuden (1 gizon eta 1 emakume). 14 pertsona inaktiboetatik 4 erretiraturik zeuden, 2 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2009an zeuden norbanakoentzako 2 zerbitzu publikoetatik, 1 igeltseroa zen eta 1 iturgina.
2000. urtean Quintillan udalerrian 9 nekazaritza-ustiategi zeuden, 48 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q201107
* Multimedia: Quintillan / Q201107
# Quintenic

Quintenic (bretainieraz Kistenid) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q956633
* Multimedia: Quintenic / Q956633
# Quintin gaztelua

Quintin gaztelua, Ipar Irlandako Down konderrian dagoen gaztelu bat da, Portaferry udalerritik 4 kilometro ekialdera.
1184an John de Courcy anglonormandar jauntzoak eraikiarazi zuen eta Savage familia eta beren menpeko Smitharren egoitza izan zen.
* Datuak: Q7272441
* Multimedia: Quintin Castle / Q7272441
# Rambutan

Rambutana (Nephelium lappaceum) Sapindaceae familiako tamaina ertaineko zuhaitz tropikala da. Berez, Indonesiakoa eta inguruko eskualdetakoa da baina Amerikan eta Afrikan ere landatzen da. Litchiaren ahaidea da eta haren fruitua bezala rabutanaren fruitua ere jangarria da.

## Historia

Indoneisa aldean sortu zen landarea. XIII eta XV mendeen artean arabiar merkatariek Ozeano Indikoa inguratu eta Zanzibarreraino eraman zuten, Afrika ekialdean. Herbeheretarrek Indonesia kolonizatu zuten eta XIX mendean rambutana Amerikan zituzten kolonietara eraman zuten, Surinamera. Handik Erdialdeko Amerikara zabaldu zen.
1906an rambutan haziak Estatu Batuetan landatu ziren baina landarea ez zen aurrera atera.

## Deskribapena
### Zuhaitza

Rambutanak 12-20 metrotako altuera hartzen du. Hosto txandakatu pinnatuak ditu, 10-30 cm luzera dutenak eta 3-11 zatidunak, bakoitza 5-15 cm luzerakoa.
Loreak oso txikiak dira, 2-2'5 mm, eta ez dute petalorik. 15-30 cm-ko luzera duen panikula batean jaiotzen dira.

### Fruitua

Zuhaitz arrak eta emeak daude, eta emeak soilik ematen ditu fruituak. 3-6 cm-ko luzera eta 3-4 cm-ko zabalera duen drupa obalatua da, gorri gorria eta arantza finez estalia. Barnealdeko mamia zuria eta zukutsua da, batzutan garratza eta beste batzutan oso gozoa. Hazi bakarra dauka, 2-3 cm ingurukoa, eta toxikoa da.

## Erreferentziak

* ↑ (Ingelesez) Tindall, H. D.; Nations, Food and Agriculture Organization of the United. (1994). Rambutan Cultivation. Food & Agriculture Org. ISBN 978-92-5-103325-8. (Noiz kontsultatua: 2023-05-22).
* ↑ «Opening the rambutan» rambutan.com (Noiz kontsultatua: 2023-05-22).

## Kanpo estekak

* Datuak: Q476864
* Multimedia: Nephelium lappaceum / Q476864
* Espezieak: Nephelium lappaceum
# Ramdohrita

Ramdohrita mineral bat da eta lillianita homologous series taldearen kidea da.

## Ezaugarriak

Ramdohrita elementu kimiko mineralaren formula kimikoa hau da: ${\ce {Pb5.9Fe0.1Mn0.1In0.1Cd0.2Ag2.8Sb10.8S24}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Ramdohrite: Mineral information, data and localities.» www.mindat.org (Noiz kontsultatua: 12-05-2019).
# Rambod Javan

Rambod Javan (persieraz: رامبد جوان‎; 1971ko abenduaren 22a) Irango aktorea, zuzendaria eta telebista-aurkezlea da. Tokiko telebista saio ospetsu bat egin eta zuzendu du, Khandevane, orain arte 6 denboraldi izan dituena.

## Karrera

1991n hasi zen antzerkian antzezten.
Hiru urte geroago, arreta gune bihurtu zen 'The Spouses' (1995) filmean paper labur batekin eta ospea lortu zuen 'Green House' (1995) telesailean agertu ondoren.
2002an, bere lehen telesaila zuzendu zuen, 'Lost', Ramadan garaian emititua eta harrera ona izan zuen ikusleen eta kritikarien artean.
'Spaghetti in 8 minutes' (2005) filmarekin egin zuen debuta zinema zuzendari bezala eta bigarren mailako aktore onenaren saria jaso zuen Fajr International Film Festival Phonics-en 'Sinners' (2012) filmean egindako lanagatik.
'Mummy 3' (1999) eta 'A Place of Love' (2000) filmetan hartu zituen hainbat rolek aktore polifazetiko gisa ezarri zuten.
Beste serie eta film askotan parte hartu zuen, besteak beste, 'Born Again' (1997), 'Help Me' (1997), 'The Magic Coat' (1998), 'Maxx' (2004), 'Souvenir from Abroad' (2006)., 'The Music Box' (2007), 'Adam's Son, Eve's Daughter' (2009), 'No Men Allow' (2009), 'The Lab' (2011) eta 'Conditional Release' (2013).

## Bizitza pertsonala

Javan guraso irandar azerbaijandarren eta tat persiarren semea da. Mandana Rouhirekin ezkontza labur bat izan zuen urte batzuk geroago dibortziatu ziren arte. 2008an berriro ezkondu zen Sahar Dolatshahi aktore irandarrekin, eta 2014an dibortziatu ziren. 2016an, Javan eta Negar Javaherian-en arteko harremanari buruzko zenbait argazki eta albiste argitaratu ziren ziberespazioan, gero haiek baieztatu zituztenak. 2019an, bikoteak bere semea Kanadan erditzeko erabakiak eztabaida handia sortu zuen. Gai hori kritikatzeko arrazoi nagusietako bat Javan-ek izan zuen jokaera bikoitza eta Irani buruz dituen jarrera aberkoiak izan ziren.

## Erreferentziak

* ↑ «Rambod Javan (رامبد جوان)» Sekans.
* ↑ correspondent, Saeed Kamali Dehghan Iran. (30 de septiembre de 2015). Standup comedy show gives Iranians a reason to laugh. ISSN 0261-3077..
* ↑ توصیهٔ رامبد جوان به زن ‌و شوهرهای جوان. tebyan.
* ↑ «ماجرای طلاق گرفتن نگار جواهریان از رامبد جوان بعد از تولد دخترشان در کانادا» رکنا.
* ↑ «بیوگرافی و عکس های“رامبد جوان” و همسرش نگار جواهریان» نمناک.

## Kanpo estekak

* (Ingelesez) Rambod Javan IMDb
* Datuak: Q3418411
* Multimedia: Rambod Javan / Q3418411
# Rambouilleteko barrutia

Rambouilleteko barrutia Yvelines departamenduaren barruan dagoen Frantziako barruti bat da. 214.219 biztanle ditu 953 kilometro koadrotan. Guztira 81 udalerri ditu. Bere hiriburua Rambouillet da.

## Kanpo estekak

* Datuak: Q702168
* Multimedia: Arrondissement de Rambouillet / Q702168
# Rambuteau (Parisko metroa)

Rambuteau —Centre Georges Pompidou azpititulua duena— Parisko metroaren geltokia da, Paris udalerriko 3. barrutian eta 4. barrutian dagoena.

## Ikus, gainera

* Parisko metroa
* Parisko metroaren geltokiak
* 11. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q646376
* Multimedia: Rambuteau (Paris Metro) / Q646376
# Rambouillet kantonamendua

Rambouillet kantonamendua Frantziako kantonamendu bat da. Yvelines departamenduan dago, Île-de-France eskualdean. Guztira 36 udalerri ditu eta Rambouillet da bere hiriburua.

## Kanpo estekak

* Datuak: Q1726875
* Multimedia: Canton de Rambouillet / Q1726875
# Ramon Llull Unibertsitatea

Ramon Llull Unibertsitatea (katalanez: Universitat Ramon Llull edota URL) Kataluniako Bartzelona hiriburuan dagoen unibertsitate pribatu bat da. 1990eko martxoaren 1ean sortua izan zen eta Ramon Llull, Erdi Aroko idazlearen omenezko izena darama.
Denera, 14 fakultate eta unibertsitate eskolek eta 3 unibertsitate institutuk osatzen dute.

## Fakultate eta eskolak

* IQS School of Engineering
* IQS School of Management
* Facultat de Psicologia, Ciències de l'Educació i de l'Esport Blanquerna
* Facultat de Comunicació i Relacions Internacionals Blanquerna
* Facultat de Ciències de la Salut Blanquerna
* Escola Universitària d'Enginyeria Tècnica de Telecomunicació La Salle
* Escola Tècnica Superior d’Enginyeria Electrònica i Informàtica La Salle
* Escola Tècnica Superior d'Arquitectura La Salle
* Facultat de Filosofia
* Escola Superior d'Administració i Direcció d'Empreses ESADE
* Facultat de Dret ESADE
* Facultat d'Educació Social i Treball Social Pere Tarrés
* Facultat de Turisme i Direcció Hotelera Sant Ignasi
* Escola Superior de Disseny ESDi

## Institutuak

* Institut Universitari Observatori de l'Ebre
* Institut Universitari de Salut Mental Vidal i Barraquer
* Institut Borja de Bioètica

## Kanpo estekak

* Webgunea (Katalanez) (Gaztelaniaz) (Ingelesez)
* Datuak: Q24576
* Multimedia: Universitat Ramon Llull / Q24576